สวัสดีครับ ผมอายุ33ปี หนัก90 มีอาการถ่ายแล้ว มีลักษณะคล้ายมีลิ่มเลือดปนมานิดหน่อย ไม่แน่ใจว่าใช่ลิ่มเลือดมั้ย สีออกจะเข้มๆ ไปทางน้ำตาลเข้มคล้ำๆ สีคล้ายๆเลือดในหอยแครง เป็นลิ่ม ขนาดประมาน1ช้อนชาออกมากับที่ถ่ายด้วย แต่แยกกัน ไม่ได้ปนในอุจจาระ ถ่ายแล้วไม่มีอาการเจ็บอะไร แบบนี้ผ ข บครับมเป็นอะไรครับ รบกวนคุณด้วยครับ
สวัสดีค่ะ อาการถ่ายมีลิ่มเลือดปนออกมานั้น อาจจะมีสาเหตุที่พบได้บ่อยๆเช่นริดสีดวงทวารหนัก มีทั้งแบบที่เจ็บและไม่เจ็บ หากไม่เจ็บ อาจเป็นริดสีดวงทวารภายในทวารหนัก คือตัวติ่งเนื้อไม่ได้ยื่นออกมา ซึ่งริดสีดวงมักจะเป็นเลือดที่เคลือบตามออกมากับอุจจาระไม่ค่อยจะปนกันค่ะ สาเหตุอื่นๆเช่น การมีทวารหนักหรือไส้ตรงอักเสบหรือติดเชื้อ การมีแผลปริที่ทวารหนัก ฝีทวารหนัก หรือการมีเนื้องอกในลำไส้ใหญ่ หรืออาจจะเป็นสีของอาหารที่ปะปนออกมา เป็นต้นโดยเบื้องต้นควรดื่มน้ำมากๆ รับประทานอาหารที่มีกากใยสูง เพื่อป้องกันการท้องผูกซึ่งอาจจะทำให้ริดสีดวงทวารหนัก (ถ้ามี) แย่ลงไปได้ ขับถ่ายให้เป็นเวลา และควรขับถ่ายทุกวันสังเกตอาการหากอุจจาระมีลิ่มเลือดปนออกมามาก เจ็บทวารหนัก ปวดท้องน้อย หรือการขับถ่ายเปลี่ยนแปลงมีถ่ายเหลวสลับท้องผูก หรือขับถ่ายไม่สุด ปวดเบ่งอุจจาระอยู่ตลอดเวลา ควรรีบไปพบแพทย์ และหากตอนนี้ไม่สบายใจว่าเป็นเลือดจากสาเหตุอะไรก็สามารถไปตรวจได้ ซึ่งแพทย์อาจต้องทำการตรวจบริเวณทวารหนักว่ามีริดสีดวงทวารด้วยหรือไม่ค่ะ